Roesbrugge

Roesbrugge is e landelik dorptje in de Belgische provinsje West-Vloandern. Roesbrugge is 't grotste dorp in Roesbrugge-Oarienge, e dêelgemêente van de stad Poperienge. Roesbrugge legt in 't nôordwestn va Poperienge, en in 't nôorden van de dêelgemêente Roesbrugge-Oarienge. 't Centrum legt lassn 'n Yzer. Een oude tak van 'n Yzer, 'n Dôo'n Yzer vormt de nôordgrenze. A 'n andre kant van diene Dôodn Yzer lopt de bebouwienge deure in Beveren-Koesjie (Nederlands: Beveren-Kalsijde), e gehucht op 't groundgebied van de Oalveringemse dêelgemêente Bevern-a'n-Yzer. E kilometer noa 't zuudwestn van Roesbrugge legt 't dorptje Oarienge, woamei da Roesbrugge êen dêelgemêente vormt.

De kerke en de parochie van Roesbrugge zyn enoemd noa Sint-Martinus. 't Kerksje is ebouwd tusschn 1806 en 1837.


Zie oek
Roesbrugge-Oarienge

Externe koppelienge
Roesbrugge, het dorp aan de Yzer - Website Roesbrugge

Categorie:Poperienge
Categorie:Plekke in West-Vloandern